Wiä scho gseiht wordä isch kännä mär das alli. Di sogenannti ersti Liäbi hinterlaht spurä für dä rest vom läbä.  Ich ha bis jetzt erst ei würklichi (ä wänn strangi) Beziehig gha öpä vier Jahr lang.  Glaub märs, ich ha märs i derä Zyt hert geh, ich bi vo mim damaligä Fründ öfters verschlagä worde (und bitte kei Komentär zu dem..hani alles scho tuusig mal ghört). Dä ganzi schmerz hät mich prägt. Aber äs chunt uf dich ä WIÄ's dich prägt...mä seiht ja - was eim nöd umbringt macht eim starch. Aber entweder du setzisch diä Erfahrigä im positivä Sinn i oder du machsch di kaputt mit dem Scheiss.  Ich has gschafft das ich (glaub ich zumindest) das Vergangnigä cha für mich nutzä. Ich ha z.B. glernt was äs  heisst wänn än Mänsch Bsitz ergrifft vo dir und weiss hüt das ich das niä a mä andere Mänsch wür' atue. Was ich dämit wot sägä isch, du häsch sicher sehr vill erläbt positivs und negativs...pack das i din Rucksack und lern drus. Dä Schmerz wird verbii gah...äs wird än Zytpunkt cho wo du mit ihrä a ein Tisch chasch sitzä und (ä wänn där bim wieder begägnä s'Herz id Hosä gheit) du wirsch dänn merkä das äs verbi isch und das äs ok isch so. Irgendwänn wirsch du chönä über dem stah und ihrä chönä verzeihä und au  verstah.    Aber äs brucht halt sini Zyt bis wundä heiläd!    Kopf hoch...äs wird no ä vill besseri cho!